*Jézus így szólt hozzájuk: „Bizony, bizony, mondom néktek: ha nem eszitek az Emberfia testét, és nem isszátok a vérét, nincsen élet tibennetek.* (Jn 6,53)

Újból hangsúlyozni kell, hogy nem fizikai táplálkozásról szól mindez. Szellemi értelmet kell keresni és azt meg is lehet találni.

Jézus testét meggyötörték a keresztre feszítés előtt. Római korbáccsal verték, ami húsdarabokat szakított ki a bőrszíjba belefont halszálkáknak „köszönhetően”, tövisből font koszorút nyomtak a fejére stb. A test meggyalázása az áldozat része volt. Ennek ismerete számunkra annyira fontos mint az étel. Ezáltal kapunk örök életet, másként fogalmazva: ez az örök élet tápláléka. Legyen ez olyan fontos mindenki számára, mint az étel! Ezt Jézus azzal is kifejezi, hogy megismétli még háromszor ezt a gondolatsort. *Vadon Gyula*